شەفەق
نیوز/ پەرلەمانتار حسێن عەلی مەردان، ئمڕوو پەنجشەممە، داوا لە وەزیر خوەنەواری
باڵا و توێژینەوەی زانستی کرد کوردەیل فەیلی مەوقەی پیشکەشکردن ئەرا زانکۆ وکۆلێژەیل
تایبەت و حوکمی وە دوو پلە بوەخشێد، و وەزیرەگەیش وت: بنووڕیەێدە داواگە.
حسێن
عەلی مەردان لە بەڵگەنامەیگ کەفتە دەس ئاژانس شەفەق نیوز، ئەرا وەزیر خوەنەواری
باڵا و توێژینەوەی زانستی نویسیاگە، داوای رەزامەنی لە وەخشین کوردەیل فەیلی لە رێژە
کەێد ئەرا پەسەنکردنیان لە زانکۆ و کۆلیژەیل تایبەت و حکومەتی وە جیاوازی (یەک یا دوو
پلە) لە رێژەگە.
پەرلەمانتارەگە
وت دەسپیچگ ئەو داوایە لەو ستەم و شکەنجە بویە ک کورد فەیلی کەفتە وەری لە سەردەم رژیم
لەناوبریاگ ک وە تاوان جینۆساید وە گشت پەیمانەیل دانریەێد، وەگورەی بڕیار دادگای
نەهیشتن تاوان لە رووژ ٢٩/١١/٢٠٢١ ، و وەگورەی بڕیار ئەنجومەن
نوینەرەیل و دووپاتکردن ئەنجومەن سەرۆکایەتی لە بڕیار شمارە ٢٦ ئەرا ساڵ ٢٠٠٨.
مەردان
دیاری کرد ک یە کەمترین چشتە بتوەنیمن ئەرا ئەو چینە پیشکەش بکەیمن ک زیان و دوید خوەی
لە ستەم و جینۆساید و رخبردن و بارکردن و کوشتن و بڕین و دەسناین وەبان ماڵ و دارایی
ومافەیل تاڵانکریاگی دی،  هەکاتی ئەو چینەیلتر
و شەهید و زیندانیەیل.
وەزیرەگە
لە جواو بەڵگەنامەگە ک لە ١١/١٠/٢٠٢٢ کلکریایە نویسان : نووڕین وە داواگە وەگورەی رینما
و ریکارەیل.
